Markku Aro (vuoden 1977 albumi)

Markku Aro on suomalaislaulaja Markku Aron kuudes, marraskuussa 1977 julkaistu studioalbumi. Albumin tunnetuimpia kappaleita ovat avausraita ”Keskiyön aikaan” sekä ”Ollaan lähekkäin”. Kummatkin kappaleet olivat vuoden 1977 suurimpia hittejä.Pennanen 2006, s. 22.

Finnlevy julkaisi albumin vinyylilevynä ja C-kasettina.

 Kappalemateriaali 
Levyn avausraita on ”Keskiyön aikaan”, joka on käännös englantilaisen rockyhtye Smokien hittikappaleesta ”I’ll Meet You at Midnight”. ”Ennusta, mustalainen”, ”Heinäkuussa vuosi sitten” ja ”Yön yli vain” ovat käännöksiä irlantilaislaulaja Joe Dolanin kappaleista ”Sister Mary”, ”Caterina Ballerina” sekä ”Lady of the Night”. ”Mielessäni on Hollywood” puolestaan on käännös ”Sommaren är kort” -kappaleestaan tunnetun ruotsalaislaulaja Tomas Ledinin kappaleesta ”Minns du Hollywood”. Ranskalaissäveltäjä-laulaja Georges Moustaukin kappale ”La philosophie” käännettiin suomeksi Juha Vainion toimesta nimellä ”Kävi kuten ennenkin”. Vainio suomensi suurimman osan albumin kappeleista. ”Rakkauden aamu” on käännös espanjalaislaulaja Camilo Seston kappaleesta ”¿Quieres ser mi amante?”. Juhani Markola levytti kappaleen vuonna 1975 Pertti Reposen suomentamana ja Aron levyttämä sovitus on hyvin uskollinen Markolan sovitukselle.

B-puolen avaa Veikko Samulin säveltämä ja Juha Vainion sanoittama ”Ollaan lähekkäin”, joka on ainoa levyn suomalaista alkuperää oleva kappale. ”Sorrow” kuultiin ensimmäisen kerran ranskalaiselokuvassa À nous les petites Anglaises (1976). Juha Vainio käänsi kappaleen suomeksi nimellä ”Kaipuu” ja sen levytti vuonna 1977 Aron lisäksi myös Kari Tapio, jonka versio nousi tunnetuimmaksi. ”Painan pään” on käännös englantilaisen rockyhtye The Yardbirdsin 1960-luvulla tehdystä kappaleesta ”Still I’m Sad”, jonka myös hard rock -yhtye Rainbow levytti vuonna 1975 julkaistulle debyyttialbumilleen. Levyn päättää Hilton Rosenthalin ja Rodney Canesin säveltämä ”Lalabye”, johon Chrisse Johansson teki suomenkieliset sanat. Kappale kuultiin ensimmäisen kerran Hot Sound of Mauritius -yhtyeen albumilla Lalabye (1976).

 Vastaanotto 
Albumi julkaistiin marraskuussa 1977 yltäen Suomen kuukausittaisen Top 20 -albumilistan 15. sijalle. Joulukuussa albumi oli listan 17. sijalla. Tammikuussa 1978 levy saavutti parhaan listasijoituksensa (13.) ja helmikuussa levy oli taasen viidentenätoista, kunnes putosi listoilta pois.Pennanen 2006, s. 313–314.

Singlenä toukokuussa julkaistu ”Keskiyön aikaan” oli parhaimmillaan jukeboxien viidenneksi soitetuin ja myyntilistan kuudenneksi myydyin single. Marraskuussa julkaistu ”Ollaan lähekkäin” ylsi jukeboxien listaykköseksi ja myyntilistan sijalle 16.

 Kappaleet 
Kaikki sovitukset Veikko Samuli.

 A-puoli







 B-puoli 




 Aro, Markku: Markku Aro -vinyylialbumin takakansi, Finnlevy / FL 5036, 1977.

 Tekijät 
 Muusikoita 
Markku Aro – laulu
Veikko Samuli – kapellimestari, kosketinsoittimet (3–5, 7, 9–11)
Ami Aspelund – taustalaulut (3, 5, 9)
Kalle Fält – taustalaulut (1, 2)
Aimo ”Ami” Jaara – taustalaulut (1–7, 9, 10)
Irina Milan – taustalaulut (3, 7, 9, 11)
Irma Tapio – taustalaulut (1–4, 7, 9–11)
Juhani Aaltonen – huilut (9, 11)
Unto Haapa-aho – saksofonit (”Heinäkuussa vuosi sitten”)
Simo Salminen – trumpetit
Kassu Halonen – kosketinsoittimet, syntetisaattorit ja taustalaulut (4, 7, 10, 11)
Juha Björninen ja Heikki Laurila – kitarat (4, 7, 10, 11)
Kalle Lae – kitarat (3, 5, 9)
Pekka Leminen – kitarat (2)
Heikki ”Häkä” Virtanen – bassokitara (4, 7, 10, 11)
Ilkka Willman – bassokitara (2, 3, 9)
Tapani ”Nappi” Ikonen – rummut ja lyömäsoittimet (2, 4, 5, 7, 10, 11)
Tomi Parkkonen – rummut ja lyömäsoittimet (3, 5, 9)
Jari Unha – rummut ja lyömäsoittimet (1, 2, 8)
+
Heikki Hämäläinen – viulut (3, 4, 7, 9–11)
Yrjö Lasonpalo ja Jorma Ylönen – viulut
Mikko Pesonen – viulut (1, 2)
Seppo Rautasuo – viulut (1–3
Jorma Ylönen – viulut (3, 9)
Kari Lindstedt – sellot (3, 9)
Jaakko Raulamo – sellot (1, 2)
Ilmo Saaristo – sellot

 Tuotanto 
Finnlevy / O.A.R. – tuotanto
Tom Vuori – äänitys
Ilmari Kostiainen – valokuvat
Seppo Järvinen – kannen suunnittelu

 Lähteet 
 Fenno – Suomen äänitearkisto ry:n levytietokanta 1901–1999


 Viitteet 

Luokka:Vuoden 1977 albumit
Luokka:Markku Aron albumit